23.9.2014 Jurnalul Oficial al Uniunii Europene L 279/17 REGULAMENTUL DELEGAT (UE) NR. 992/2014 AL COMISIEI din 22 septembrie 2014 de abrogare a Regulamentului delegat (UE) nr. 950/2014 COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului ('), în special articolul 219 alineatul (1) coro- borat cu articolul 228, întrucât: (1) Pentru a reduce sau a elimina amenințarea apariției unui dezechilibru grav pe piața brânzeturilor, creată de inter- dicția la import introdusă de guvernul rus, Regulamentul delegat (UE) nr. 950/2014 al Comisiei (') a prevăzut o schemă de ajutoare cu caracter temporar şi excepţional pentru depozitarea privată a brânzeturilor, vizând un volum maxim de 155 000 de tonc. Pentru a asigura respectarea acestei cantități maxime, a fost instituit un meca- nism de notificare şi de monitorizare. (2) Cu toate că este posibil ca efectele interdicției la import adoptate de către Rusia să afecteze ansamblul pieței brân- zeturilor din UE, statele membre cele mai afectate sunt Finlanda şi țările baltice, Rusia fiind unicul partener comercial al acestora pentru brânzeturi, precum şi Germania, Țările de Jos şi Polonia, în cazul cărora Rusia repre- zintă o importantă destinație pentru brânzeturi. Mai mult, deşi brânzeturile cu indicație geografică sunt afectate de interdicţia la import, acestea reprezintă doar o proporție minimă din întreaga gamă de brânzeturi exportate către Rusia. (3) Notificările primite până în prezent în aplicarea mecanismului de monitorizare prevăzut la articolul 12 din Regu- lamentul delegat (UE) nr. 950/2014 indică faptul că schema este utilizată în mod disproporționat de producători de brânzeturi din zone care de obicei nu exportă cantități semnificative către Rusia. Prin urmare, schema nu pare adecvată pentru a reacționa în mod eficient şi eficace împotriva perturbărilor pieței care rezultă din interdicția adoptată de Rusia. (4) Având în vedere cele de mai sus şi pentru a se asigura o utilizare corespunzătoare a bugetului Uniunii, este necesar să se pună capăt schemei de depozitare privată a brânzeturilor, prevăzută de Regulamentul delegat (UE) nr. 950/2014. (5)  Pentru a reduce riscul unei utilizări ineficiente a bugetului Uniunii, această măsură trebuie să se aplice imediat. (6)  Pentru a se asigura că aşteptările operatorilor care au solicitat ajutorul pentru depozitarea privată a brânzeturilor în temeiul articolului 4 din Regulamentul delegat (UE) nr. 950/2014 sunt protejate, cererile depuse înainte de intrarea în vigoare a prezentului regulament ar trebui luate în considerare pentru plata ajutoarelor prevăzute de Regulamentul delegat (UE) nr. 950/2014, ADOPTĂ PREZENTUL REGULAMENT: Articolul 1 Abrogarea Regulamentului delegat (UE) nr. 950/2014 Regulamentul delegat (UE) nr. 950/2014 se abrogă. Cu toate acestea, el continuă să se aplice în ceea ce priveşte cererile depuse în conformitate cu articolul 4 din Regula- mentul delegat (UE) nr. 950/2014 înainte de intrarea în vigoare a prezentului regulament. () JO0L347,20.12.2013,p. 671. (') Regulamentul delegat (UE) nr. 950/2014 al Comisiei din 4 septembrie 2014 de deschidere a unei scheme de ajutoare cu caracter temporar şi excepțional pentru depozitarea privată a anumitor brânzeturi și de stabilire în avans a cuantumului ajutoarelor (JO L 265, 5.9.2014, p.22).